b'\n_START_ARTICLE_\nBrazavilio zoologijos sodas\n_START_SECTION_\n\xc5\xa0impanz\xc4\x97 Gregoire\n_START_PARAGRAPH_\nZoologijos sode jau nuo 1944 m. gyveno garsi, viena seniausi\xc5\xb3 pasaulio \xc5\xa1impanzi\xc5\xb3, vardu Gregoire (~1942\xe2\x80\x932008). Pirm\xc4\x85 kart\xc4\x85 tai patvirtinta dokumentais 1990 m., kai zoologijos sode apsilank\xc4\x97 primat\xc5\xb3 ekspert\xc4\x97 Jane Goodall. Ji \xc4\xafsitikino, kad Gregoire buvo prastai \xc5\xa1eriamas, tur\xc4\x97jo sunki\xc5\xb3 odos infekcij\xc5\xb3. Po \xc5\xa1io susitikimo J. Goodall pasir\xc5\xabpino tinkama Gregoire globa, skyr\xc4\x97 speciali\xc4\x85 dietos program\xc4\x85. 1996 m. su Gregoire kartu d\xc4\x97l kompanijos apgyvendintos dar dvi \xc5\xa1impanz\xc4\x97s. Netrukus po to, 1997 m., \xc5\xa1alyje kilo pilietinis karas, o d\xc4\x97l zoologijos sodo artumo prie Brazavilio tarptautinio oro uosto gerai buvo girdimi \xc5\xa1audymai ir sprogimai. \xc5\xbdinoma, kad Gregoire po kiekvieno \xc5\xa1\xc5\xabvio i\xc5\xa1sigand\xc4\x99s l\xc4\xafsdavo po lapais. Daug primat\xc5\xb3 buvo i\xc5\xa1gabenta \xc4\xaf Puent Nuar\xc4\x85, o v\xc4\x97liau \xc4\xaf special\xc5\xb3 rezervat\xc4\x85 Tchimpounga vietov\xc4\x97je. \xc4\x8cia naujus namus gavo ir Gregoire, nudv\xc4\x97s\xc4\x99s 66 met\xc5\xb3 am\xc5\xbeiaus 2008 m.'